Jõgevamaa Koostöökoda
Juhatuse koosolek
PROTOKOLL nr 13/2026
20.10.2026 Pargi 3 Jõgeva ja MS Teamsi keskkonnas  
Algus kell 9.00 lõpp kell 10.50
Osalesid: Nimekiri lisatud (LISA 1)
Koosolekut juhatas: Liia Lust 
Protokollis: Jana Pärn
Liia Lust tutvustas juhatuse koosoleku päevakorda. Otsustati kinnitada järgmine


PÄEVAKORD: 

1. ESF+ meetme miniprojektide elluviimise kinnitamine (Jõgevamaa Pensionäride Ühendus, Loovad Novad, Paduvere Talumuuseumi Selts);
1. Ülevaade 2026. aasta oktoobri taotlusvooru laekunud taotlustest;
1. Jõgevamaa Koostöökoja 2026. aasta oktoobri taotlusvooru meetmete hindamiskomisjonide kinnitamine;
1. Sadala Külade Seltsi ESF+ projektitaotluse „Teadmised ja puhkus on jõud“ väljamakse vähendamine, arutelu ja otsustamine;
1. Uue programm-perioodi kalanduse tegevusrühmade ja LEADER tegevusrühmade ühendamise idee, arutelu ja tegevuskava;
1. JAEK 2026. aasta parimate ettevõtete ja vabaühenduste tunnustamiskonkursi kandidaatide esitamine;
1. Jooksvad küsimused.

ARUTELUD JA OTSUSED:

0. ESF+ meetme miniprojektide elluviimise kinnitamine  

Liina Abram andis ülevaate tegevuse elluviidud projektidest.
1.1 Jõgevamaa Pensionäride Ühendus esitas ESF+ meetme 12.01-22.01.2026 taotlusvooru projekti „Eakate vaimse tervise säilitamise meetodid Soome tegevusmudeli FINGER põhjal“. Projekt viidi ellu 02.04.2026 - 30.09.2026. Projekti otsene ja pikaajaline eesmärk on ajas kasvava vananeva elanikkonnaga kogukondades ühistegevuste läbiviimine  selleks väljaõpetatud ja esmaseid oskusi omavate vabatahtlike eestvedajate abil. Projekti raames  toimus koolitus, mis tutvustas Kultuurilise mitmekesisuse mälukeskuse MUKES poolt välja töötatud aju mälufunksioonide edendamise ja säilitamise metoodikat FINGER.
Otseste kasusaajate hulk 42 eakat ja kaudsete kasusaajate arv 340 isikut.
Toimus arutelu. 
Hääletamine: Poolt 10.
Vastu ja erapooletuid ei ole.

[bookmark: _Hlk204249171]Otsustamine:  võtta vastu Jõgevamaa Koostöökoja juhatuse otsus nr 46 Jõgevamaa Koostöökoja ESF+ meetme „Sotsiaalse kaasatuse suurendamine“  rahastatud miniprojekti „Eakate vaimse tervise säilitamise meetodid Soome tegevusmudeli FINGER põhjal“ aruande kinnitamine     

1.2 MTÜ Loovad Novad esitas ESF+ meetme 12.01-22.01.2026 taotlusvooru projekti „Matkade ja õppereiside korraldamine Jõgeva valla eakatele ja erivajadustega inimestele“. Projekt viidi ellu 16.04.2026 - 18.09.2026. Projekti otsese eesmärgi tulemusena on eakad ja/või erivajadustega inimesed matkadel ja õppereisil tõstnud füüsilist aktiivsust, saanud teadmisi loodusest ja pärandkultuurist ja vaatamisväärsustest ning seeläbi on suurenenud sotsiaalne kaasatus ja oma võimete tunnetus.
Aprilli kuust kuni 18.septembrini toimusid projekti raames kolm matka Jõgeva vallas (Endla raba, Kivijärve raba, Ehavere matkarada) ning kaks õppereisi Võrumaa ja Ida-Virumaa vaatamisväärsustega seotud piirkondadesse, kus oli võimalik ka matkata erineva pikkusega matkaradadel.
Otseste kasusaajate hulk 142 eakat ja kaudsete kasusaajate arv 250 isikut.
Toimus arutelu. 
Hääletamine: Poolt 10.
Vastu ja erapooletuid ei ole.

Otsustamine:  võtta vastu Jõgevamaa Koostöökoja juhatuse otsus nr 47 Jõgevamaa Koostöökoja ESF+ meetme „Sotsiaalse kaasatuse suurendamine“  rahastatud miniprojekti  „Matkade ja õppereiside korraldamine Jõgeva valla eakatele ja erivajadustega inimestele„ aruande kinnitamine     

1.3 Paduvere Talumuuseumi Selts esitas ESF+ meetme 12.01-22.01.2026 taotlusvooru projekti „Silmaringi laiendamine igas eas!“.  Projekt viidi ellu 10.03.2026 - 30.09.2026. Projekti otsene eesmärk: Paduvere piirkonna (Paduvere, Pedja, Vaimastvere külade) eakad ja 16+ erivajadustega inimesed tunnevad end sotsiaalselt aktiivsete ja väärtuslikena, on omandanud uusi teadmisi, laiendanud silmaringi, mis aitavad neil elada väärikalt ja kvaliteetset igapäeva elu. Projekti raames viidi ellu kahepäevane õppereis Lätti ja Leetu 30-31. juuli tutvumaks analoogsete sealsete muuseumitega. Reisi järgselt toimus vestlusring, kus jagati reisimuljeid neile, kes reisil ei osalenud.
Otseste kasusaajate hulk 36 eakat ja kaudsete kasusaajate arv 55 isikut.
Toimus arutelu. 
Hääletamisest taandab Krista Pint.
Hääletamine: Poolt 9.
Vastu ja erapooletuid ei ole.

Otsustamine:  võtta vastu Jõgevamaa Koostöökoja juhatuse otsus nr 48 Jõgevamaa Koostöökoja ESF+ meetme „Sotsiaalse kaasatuse suurendamine“  rahastatud miniprojekti  „Silmaringi laiendamine igas eas!„ aruande kinnitamine     

1.4 Jõgevamaa Südamehaigete Ühing esitas ESF+ meetme 12.01-22.01.2026 taotlusvooru projekti „Jõgevamaa eakate aktiivse ja kaasava elu edendamine“ Projekt viidi ellu 30.03.2026 - 24.09.2026.
Projekti otsene eesmärk oli kaasata ühistegevustesse rohkem Jõgevamaa eakaid, et nad oleksid aktiivsemad: füüsiliselt ja vaimselt erksamad, uute teadmiste ja laiema silmaringiga. Projekti raames toimus loeng lilledest ning 3 õppereisi.
Otseste kasusaajate hulk 137 eakat ja kaudsete kasusaajate arv 137 isikut.
Toimus arutelu. 
Hääletamine: Poolt 11.
Vastu ja erapooletuid ei ole.

Otsustamine:  võtta vastu Jõgevamaa Koostöökoja juhatuse otsus nr 49 Jõgevamaa Koostöökoja ESF+ meetme „Sotsiaalse kaasatuse suurendamine“  rahastatud miniprojekti  „Jõgevamaa eakate aktiivse ja kaasava elu edendamine„ aruande kinnitamine     


0. Ülevaade 2026. aasta oktoobri taotlusvooru laekunud taotlustest
Kaire Kaasik andis ülevaate lõppenud taotlusvooru laekunud taotlustest. Laekus tähtaegselt:
· Meede 1.1 – 15 projektitaotlust.
   Eelarve 241 696 eurot, taotlemine 429 250,05 eurot;
· Meede 1.2  - 4 projektitaotlust ja tegevusrühma taotlus 5028,04 eurot
   Eelarve: 21 457,00 eurot; Taotlemine: 32 362,83 eurot
· Meede 3.2 – 5 projektitaotlust
   Eelarve: 172 813,00 eurot; Taotlemine: 121 498,98 eurot
· Meede 4 – 14 projektitaotlust (taotluse max toetus 8000)
   Eelarve: 80 000,00 eurot; Taotlemine: 85 924,91 eurot

Projektidele teostatakse tehnilist kontrolli kontori poolt ja suunatakse hindamisele. 

Otsustamine: võtta info teadmiseks

0. Jõgevamaa Koostöökoja 2026. aasta oktoobri taotlusvooru meetmete hindamiskomisjonide kinnitamine  
Kaire Kaasik tutvustas hindamiskomisjonide kandidaate. Projektitaotluse hindamise  nõudeid ja  protseduurid on kirjeldatud põhikirja punktis 9 ja hindamiskorras. Hindamiskomisjon peab olema vähemalt 5-liikmeline: koosseisus on kodanike ühenduste, omavalitsuse, ettevõtjate ja noorte esindaja ning meetmele vastav ekspert. Vastavalt meetme sisule võib suurendada hindamiskomisjoni liikmete arvu:  ettevõtlusmeetmes ettevõtjate ja kogukonnameetmes kodanike ühenduste esindajate arvu. 
2026. a oktoobri taotlusvoorude hindamiskomisjoni liikmete kandidaadid on:
KOV esindajaks: Taivo Tali
Ettevõtjate esindajaks: Ülle Epro, Kätlin Tooming, Tiiu Kalling, Jaan Kabin, Rita Kaasik, Gerri Kiis, Indrek Eensalu
MTÜ esindajaks: Kätlin Tooming, Rita Kaasik
Noorte esindajaks: Egle Vaganova 
Eksperdi esindajaks: Jaan Kabin, Margit Säre, Annika Ormisson 

Taandavad arutelust ja hääletamisest Liia Lust, Aive Tamm, Reet Alev, Reili Tooming-Vallimäe, Tõnu Pärtel, Eda Kasar.

Toimus arutelu.
2.1. Ettepanek: kinnitada 5 – 15.10.2026 taotlusvooru meetmete 1.1, 1.2 ja 3.2 hindamiskomisjoniks
· mittetulundusühenduste esindaja Rita Kaasik  
· ettevõtjate esindaja Ülle Epro
· kohalike omavalitsuste esindaja Taivo Tali
· noorte esindaja Egle Vaganova
· eksperdi esindaja Margit Säre
· 
Hääletamine: Poolt 4.
Vastu ja erapooletuid ei ole. 

Otsustamine:  võtta vastu Jõgevamaa Koostöökoja juhatuse otsus nr 50 „Jõgevamaa Koostöökoja 2026. aasta oktoobri taotlusvooru meetmete 1.1, 1.2 ja 3.2 hindamiskomisjonide kinnitamine“


2.2 ESF+ meetme taotluste hindamiseks samuti vaja kinnitada hindamiskomisjon.
Taandavad arutelust ja hääletamisest Reili Tooming-Vallimäe, Aive Tamm, Reet Alev, Tõnu Pärtel.
Ettepanek: kinnitada 5 – 15.10.2026 taotlusvooru meetme 4 hindamiskomisjoniks
· mittetulundusühenduste esindaja Rita Kaasik
· ettevõtjate esindaja Ülle Epro
· kohalike omavalitsuste esindaja Taivo Tali
· noorte esindaja Egle Vaganova
· eksperdi esindaja Margit Säre

Lahkus Helle Kajaste.
Hääletamine: Poolt 5.
Vastu ja erapooletuid ei ole.

[bookmark: _Hlk100669625]Otsustamine:  võtta vastu Jõgevamaa Koostöökoja juhatuse otsus nr 51 „Jõgevamaa Koostöökoja sotsiaalse kaasatuse suurendamise meetme oktoobri 2026 taotlusvooru hindamiskomisjoni kinnitamine“



0. Sadala Külade Seltsi ESF+ projektitaotluse „Teadmised ja puhkus on jõud“ väljamakse vähendamine, arutelu ja otsustamine   

Kaire Kaasik tutvustas teemat. Taotleja Sadala Külade Selts on teinud projektitaotluse ESF+ meetmesse oktoobris 2025 ja nüüd viib tegevusi ellu.
1. Taotlus Sadala Külade Selts projekt „Teadmised ja puhkus on jõud“ (6 loengut, 2 muusikalist õhtut, 1 teatri külastus, kohvipausid,  projektijuhtimine), jaan. – dets 2026, toetuse summa 5270 eurot. Taotluses on ka juba teatripiletite hind selliselt nagu on tehtud I vahearuandes. 
2. Esitatud Vahearuanne (3 loengut, teatri külastus) jaan. – apr toetuse summa 2612 sh 440 eurot ekslikult arvestatud piletite kulu. Mida menetlemisel ei märgatud. 
3. Lõpparuanne (3 loengut, 1 muusikaline õhtu) aug. – sept toetuse summa 2658 eurot.

Asjaolud: taotleja on kombineerinud kahte erinevat projekti (LEADER ja ESF+) ühel sündmusel 08.08.2026 Sada Sadalas, toimunud üritusel viinud läbi kaks ESF+ projekti tegevust. Taotleja ei ole täitnud lepingulist kohustust sündmusest Koostöökoda eelnevalt teavitada ning sündmuse ametlikel kuulutustel puudub viide ESF+ projektides nõutava sihtrühma ja osalustasu puudumise kohta. Sada Sadalas sündmuse päevapilet on avalikult märgitud 15 eurot. Taotleja on eksinud EL rahastuse puhul teavitamise kohustuse osas.  

ESF+ projekte maksab välja Jõgevamaa Koostöökojale Riigi Tugiteenuste Keskus (RTK). RTK seisukohalt on taotlejaks Jõgevamaa Koostöökoda ja kui satume kontrolli, siis tagasimakset ja sanktsiooni rakendatakse Jõgevamaa Koostöökojale. 

Toimus arutelu. 

Ettepanek: Vähendada Sadala Külade Seltsile selle projekti väljamakset üle lubatud piirmäära tasutud pääsemete eest 400 eurot, 8. augustil 2026 toimunud loeng-õpituba „Juurtest lugudeni“ maksumuses 450 eurot, 8. augustil 2026 toimunud muusikalise õhtu „Muusikaline Kullafond“ maksumuses 700 eurot ja vähendada kogu projektile lubatud kohvipauside kulu (lubatud on 10% tegevustest) 66 euro võrra. Kokku vähendus summas 1616 eurot.

Kõik konsensuslikult poolt. 

O t s u s t a m i n e:  Saata taotlejale teavitus kavandatava otsuse kohta ning võimaldada tal esitada kirjalikult omapoolsed selgitused ja vastuväited. Juhatus teeb otsuse peale selgituste saamist.  


0. Uue programm-perioodi kalanduse tegevusrühmade ja LEADER tegevusrühmade ühendamise idee, arutelu ja tegevuskava 
Kaire Kaasik tutvustas teemat. Uue programm-perioodil on vihjamisi räägitud kala Leaderi liitmisest nn maa Leaderi tegevusrühmadega. Peipsi Kalanduspiirkonna Arendajate Kogu juhatuse esimees on käinud Jõgevamaa Koostöökojas läbirääkimistel uue perioodi arengute osas. Kala Leaderi inimeste soov on jätkata iseseisva organisatsioonina ja  22-23. oktoobril osalevad Regionaal- ja põllumajandusminister Hendrik Johannes Terras ja biomajanduse asekantsler Madis Pärtel Peipsil toimuval kalanduse väljasõidul, kus kohtuvad kalandussektori esindajatega. Jääme ootama kohtumise tulemusi ja nende põhjal selguvaid edasisi tegevussuundi.
Toimus arutelu. 
Lahkus Reet Alev, Rainis Poll.
Protokolliline otsus: jätkata läbirääkimiskõnelustega ja hoida kursis ministeeriumitest tuleva infoga

0. JAEK 2026. aasta parimate ettevõtete ja vabaühenduste tunnustamiskonkursi kandidaatide esitamine     
JAEK tunnustab parimaid ettevõtteid ja kodanikuühendusi. Oodatakse nominente. 
Toimus arutelu ja ettepanek esitada järgmistes kategooriates järgmised nominendid:
Ettevõtete kategooriad:
· Aasta ettevõte 2026 –  
· Väike ja tubli 2026 – Veski Teod OÜ
· Investeerija 2026 – Jõelaevad OÜ
· Julge alustaja 2026 - Endla Craft Distillery OÜ 
· Tööelu teejuht 2026 – 
· Elukeskkonna edendaja 2026

Kodanikuühenduste kategooriad: 
· Aasta vabaühendus 2026
· Aasta vabaühenduse projekt 2026 – Jõgevamaa Maitsete aasta 2026
· Väärt algatus 2026 – Vaidavere piirkond
· Elukeskkonna edendaja 2026

Kõik konsensuslikult poolt.
Protokolliline otsus: esitada nominendid JAEKi tunnustamistele.

0. Jooksvad küsimused

· Toiduaasta sündmus kartulipäev 7. november 2026 METKi alal
· Ülevaade Jõgevamaa Koostöökoja pikaajalise võlgniku Sibul ja Sammal OÜ osas. Võlgnikule sai saadetud võlgnevuse tasumise maksegraafiku ettepanek, millega ta oli nõus. Seejärel saadetud 07.10. 2026 maksegraafikut, mida ootame allkirjastatuna tagasi. Tänaseks pole veel tagasi saadetud, saadame uuesti.   
· Regionaal- ja Põllumajandusministeerium korraldab Riigiplaani ühisseminar 10.-11.11. 2026.  Seminari esialgne info: 10.–11. novembril toimub piirkondlike partnerite seminar, kus REM tutvustab riigiplaani regionaalarengu teemasid süviti. Seminaril antakse ülevaate riigiplaani hetkeseisust ja edasistest sammudest. Lisaks käsitletakse seminaril laiemalt regionaalarengu edasisi suundi ja piirkondliku koostöö küsimusi. Arutatakse arengulepete, maakonna arengustrateegiate ja LEADER-strateegiate seoseid, piirkondlike organisatsioonide rollijaotust ning kohaliku arengu ja kogukondlike tegevuste edasisi fookuseid riigiplaani elluviimisel. Toimumiskoht on Kuremaa Elamuskeskus.

Järgmine korraline juhatus 17. november 2026 kell 9.00. 


Koosoleku juhataja							Protokollija
Liia Lust                     						Jana Pärn
/allkirjastatud digitaalselt/						/allkirjastatud digitaalselt/

